M รายได้ลดฮวบ ฉุดกำไรปี 63 เหลือ 907 ลบ. ปันผล 0.50 บ. XD 10 พ.ค.64
M รายได้ลดฮวบ ฉุดกำไรปี 63 เหลือ 907 ลบ. ปันผล 0.50 บ. XD 10 พ.ค. 64 กำหนดจ่าย 25 พ.ค. 64
24 ก.พ. 2564

บริษัท เอ็มเค เรสโตรองต์ กรุ๊ป จำกัด (มหาชน) หรือ M รายงานผลการดำเนินงานงวดไตรมาส 4 และงวดปี 2563 มีกำไรสุทธิ ดังนี้

ทั้งนี้ในปี 2563 บริษัทฯ และบริษัทย่อย มีรายได้จากการขายและบริการเท่ากับ 13,361 ล้านบาท ลดลง 4,048 ล้านบาท หรือลดลง ร้อยละ 23.3 เมื่อเทียบกับปีก่อนหน้า สาเหตุหลักเนื่องจากสถานการณ์การแพร่ระบาดของโรคติดเชื้อไวรัสโคโรนา (COVID19) ในประเทศไทยซึ่งมีการแพร่ระบาดเพิ่มขึ้นอย่างต่อเนื่องและเริ่มกระจายในวงกว้างมากขึ้น ส่งผลให้รัฐบาลได้มีมาตรการ ต่างๆ ออกมาเพื่อป้องกันการแพร่ระบาดของเชื้อไวรัส
โดยในช่วงปลายเดือนมีนาคมถึงกลางเดือนพฤษภาคม รัฐบาลมี มาตรการให้ร้านอาหารเปิดจำหน่ายเฉพาะการซื้อกลับบ้านเท่านั้น ส่งผลให้รายได้จากการขายและบริการของบริษัทฯ ลดลง อย่างมาก ถึงแม้ว่ายอดขายในส่วนของการซื้อกลับบ้านและจัดส่งถึงบ้านจะเพิ่มสูงขึ้น แต่ก็ยังไม่สามารถชดเชยรายได้ของการ รับประทานในร้านได้ โดยร้านอาหารสามารถกลับมาเปิดให้บริการแบบรับประทานในร้านได้อีกครั้งตั้งแต่วันที่ 17 พฤษภาคม 2563 แต่ยังคงต้องให้มีการจัดที่นั่งแบบเว้นระยะห่างทางสังคม (Social Distancing) และต้องปิดให้บริการเร็วกว่าปกติ เพื่อให้ เป็นไปตามมาตรการของภาครัฐ
ส่งผลให้ในระยะแรกที่เริ่มเปิดการขายแบบรับประทานในร้านได้ยอดขายของบริษัทฯ ฟื้นตัว ขึ้นมาเพียงเล็กน้อย และในเดือนมิถุนายนมีการผ่อนปรนมาตรการเพิ่มเติม รวมทั้งสามารถขยายเวลาในการให้บริการ ทำให้ ยอดขายปรับตัวดีขึ้นอย่างต่อเนื่อง แต่ก็ยังอยู่ในระดับที่ต่ำกว่าก่อนการแพร่ระบาดของเชื้อไวรัสโคโรนา
นอกจากนี้ ในช่วง เดือนธันวาคมมีการแพร่ระบาดของโรคติดเชื้อไวรัสโคโรนา (COVID-19) อีกครั้ง ทำให้ต้องปิดให้บริการแบบนั่งทานที่ร้านใน บางพื้นที่ที่มีการระบาดค่อนข้างมาก รวมถึงประชาชนโดยทั่วไปเกิดความกังวลและออกมารับประทานอาหารนอกบ้านน้อยลง และงดการเลี้ยงฉลองในช่วงเทศกาลปีใหม่ ส่วนรายได้จากการขายและบริการในไตรมาส 4 ปี 2563 เท่ากับ 3,604 ล้านบาท ลดลงร้อยละ 19.6 จากงวดเดียวกันของปี ก่อน จากการแพร่ระบาดของโรคติดต่อเชื้อไวรัสโคโรนา (COVID-19) อีกครั้งตามที่กล่าวไปข้างต้น
พร้อมกันนี้ เตรียมแจกปันผลจากงวดดำเนินงานวันที่ 1 ม.ค.63 – ธ.ค.63 และกำไรสะสม เป็นเงินสด 0.50 บาท กำหนดวันที่ไม่ได้รับสิทธิปันผล (XD) 10 พ.ค.64 และกำหนดจ่ายวันที่ 25 พ.ค.64